CELEX: 62016TB0784
Language: mt
Date: 2017-11-15 00:00:00
Title: Kawża T-784/16: Digriet tal-Qorti Ġenerali tal-15 ta’ Novembru 2017 – Pilla vs Il-Kummissjoni u EACEA (“Rikors għal annullament u għad-danni — Miżuri provviżorji — Talba għal għajnuna legali mressqa wara l-preżentata ta’ rikors — Programm ‘Creative Europe (2014-2020)’ — Sejħa għal proposti dwar is-sostenn għal azzjoni preparatorja — Deċiżjoni li tiċħad il-kandidatura għan-nuqqas ta’ osservanza ta’ kriterju ta’ eliġibbiltà — Sussidji disponibbli biss għall-persuni ġuridiċi — Ksur tar-rekwiżiti formali — Assenza tal-imputabbiltà tal-atti lill-ECEA — Rikors parzjalment manifestament inammissibbli u parzjalment manifestament infondat fid-dritt”)

15.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/18
            
         Digriet tal-Qorti Ġenerali tal-15 ta’ Novembru 2017 – Pilla vs Il-Kummissjoni u EACEA
   (Kawża T-784/16) (1)
   
   ((“Rikors għal annullament u għad-danni - Miżuri provviżorji - Talba għal għajnuna legali mressqa wara l-preżentata ta’ rikors - Programm ‘Creative Europe (2014-2020)’ - Sejħa għal proposti dwar is-sostenn għal azzjoni preparatorja - Deċiżjoni li tiċħad il-kandidatura għan-nuqqas ta’ osservanza ta’ kriterju ta’ eliġibbiltà - Sussidji disponibbli biss għall-persuni ġuridiċi - Ksur tar-rekwiżiti formali - Assenza tal-imputabbiltà tal-atti lill-ECEA - Rikors parzjalment manifestament inammissibbli u parzjalment manifestament infondat fid-dritt”))
   (2018/C 013/30)
   Lingwa tal-kawża: it-Taljan
   
      Partijiet
   
   
      Rikorrenti: Rinaldo Pilla (Venafro, l-Italja) (rappreżentanti: A. Silvestri, avukat)
   
      Konvenuta: Il-Kummissjoni Ewropea (rappreżentanti: A. Aresu u C. Gheorghiu, aġenti) u L-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA) (rappreżentanti: H. Monet u V. Sansonetti, aġenti)
   
      Suġġett
   
   Fl-ewwel lok, talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni tat-2 ta’ Settembru 2016 li tiċħad il-kandidatura ppreżentata mir-rikorrent fil-kuntest tas-sejħa għal proposti “EAC/S05/2016, Support for a preparatory action to create an EU Festival Award and an EU Festival Label in the field of Culture: EFFE (Europe for Festivals – Festivals for Europe)” tas-26 ta’ April 2016, fit-tieni lok, talba intiża sabiex il-Qorti Ġenerali, prinċipalment, tikkonstata u tiddikjara l-ammissabbiltà tal-kandidatura tar-rikorrent jew, sussidjarjament, tannulla il-“proċedura ta’ għażla nnifisha”, fit-tielet lok, talba intiża għall-ksib tas-sospensjoni tal-proċedura ta’ għażla u, fir-raba’ lok, talba bbażata fuq l-Artikolu 268 TFUE u intiża għall-ksib ta’ kumpens għad-dannu li r-rikorrent allegatament sofra minħabba ċ-ċaħda tal-kandidatura tiegħu.
   
      Dispożittiv
   
   
               1)
            
            
               Ir-rikors huwa miċħud għaliex manifestament inammissibbli sa fejn dan huwa indirizzat kontra l-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA).
            
         
               2)
            
            
               Ir-rikors huwa miċħud parzjalment għaliex manifestament inammissibbli u parzjalment għaliex manifestament infondat fid-dritt, sa fejn dan huwa indirizzat kontra l-Kummissjoni Ewropea.
            
         
               3)
            
            
               It-talba għal għajnuna legali hija miċħuda.
            
         
               4)
            
            
               Rinaldo Pilla huwa kkundannat għall-ispejjeż.
            
         
      (1)  ĠU C 6, 9.1.2017.